google/wiki40b huggingface dataset:
Pertubuhan Berita Nasional Malaysia

Operasi

Sebuah Majlis Penyeliaan terdiri daripada lima anggota yang dilantik oleh Seri Paduka Baginda Yang di-Pertuan Agong diwujudkan untuk mengawasi supaya BERNAMA berpandukan kepada peruntukan-peruntukan Akta dalam melaksanakan objektif-objektifnya.
BERNAMA dikelolakan oleh sebuah Lembaga Pengelola yang dilantik oleh Seri Paduka Baginda Yang di-Pertuan Agong. Anggota-anggota Lembaga mengandungi seorang Pengerusi, enam wakil Kerajaan Persekutuan dan enam wakil akhbar yang melanggan dengan BERNAMA. Mereka mempunyai anggota gilir masing-masing yang juga dilantik oleh Seri Paduka Baginda.
Pengurusan BERNAMA diketuai seorang Pengurus Besar yang dibantu oleh sebuah Jawatankuasa Pengurusan dalam melaksanakan sebuah program dan aktiviti agensi serta keputusan-keputusan Lembaga Pengelola.
BERNAMA mempunyai pejabat-pejabatnya di semua negeri di negara ini dan perwakilannya di Jakarta, Singapura, Bangkok, Beijing, New Delhi dan Dubai dan koresponden khas di Washington, London, Manila, Dhaka, Melbourne dan Vancouver.

TV dan radio

Sebelum ini, berita-berita dan maklumat yang dikeluarkan oleh BERNAMA hanya dalam bentuk teks dan gambar tetapi dengan wujudnya unit audio-visual atau dikenali sebagai BERNAMA TV pada September 1998, ia kini boleh diperolehi juga dalam bentuk visual. Pada 28 Februari 2008, saluran berita Malaysia 24 jam, BERNAMA TV, dilancarkan melalui saluran 502 Astro.
BERNAMA juga melancarkan Radio24, stesen radio berkonsepkan berita yang pertama di Malaysia yang beroperasi secara 24 jam sehari pada 3 September 2007.

Anugerah

Pada 27 Mac 2010, Bernama memenangi Anugerah Penjenamaan Korporat Terbaik bagi kategori Agensi Berita Nasional-Media menerusi Anugerah The Brandlaureate bagi edisi 2009-2010. Menteri di Jabatan Perdana Menteri Datuk Seri Idris Jala menyampaikan anugerah wakil Bernama, Timbalan Ketua Pengarang Perkhidmatan Berita Dalam Negeri, Zulkefli Salleh. Tema anugerah itu ialah "Jenama Anda, Karya Agung".  Anugerah The Brandlaureate merupakan anugerah jenama berprestij bagi syarikat di Malaysia dan Asia Pasifik yang mengiktiraf kecemerlangan jenama syarikat antarabangsa, syarikat berkaitan kerajaan dan syarikat penyenaraian awam.
Elton John

Awal hidup

Reginald Kenneth Dwight lahir pada 25 Mac 1947 di Pinner, Middlesex, Beliau merupakan anak sulung Stanley Dwight (1925–1991) dan anak tunggal Sheila Eileen (naam keluarga asal - Harris; 1925–2017), Dia idbersarkan oleh datuk nenek sebelah ibunya di Pinner.

Kerjaya muzik

Dwight mengambil nama "Elton John" sempena nama dua anggota dalam Bluesology: Elton Dean yang memain saksofon dan Long John Baldry yang menyumbang suara vokal. Beliau menukar namanya secara rasmi kepada Elton Hercules John pada 7 Januari 1972.
Mega-

Mega ialah awalan unit dalam sistem metrik unit yang menunjukkan faktor satu juta (10⁶ atau 1 000 000). Ia mempunyai simbol unit M. Ia telah disahkan untuk digunakan dalam Sistem Unit Antarabangsa (SI) pada tahun 1960.  Mega berasal dari bahasa Yunani Kuno Bahasa Yunani Kuno: μέγας, megas, great.
Sejarah teori Letupan Besar

Sebelum abad ke-20

Rujukan terawal untuk teori Letupan Besar ialah rujukan dalam Rig Veda, sebuah karya Hindu yang ditulis pada milenium ke-3 SM.
Pada tahun 1610, Johannes Kepler mempergunakan langit malam yang gelap untuk mengemukakan alasan terhadap sebuah semesta yang terhingga. Tujuh puluh tujuh tahun kemudian, Isaac Newton memerihalkan pergerakan skala besar di seluruh semesta. Pada tahun 1791, Erasmus Darwin memberikan pemerian buat pertama kali tentang sifat alam semesta yang berkembang dan mengecut secara berkitar.
Pada tahun 1848, Edgar Allan Poe mencadangkan sebuah sistem yang amat serupa dengan teori Letupan Besar dalam karangannya yang bertajuk Eureka. Walaupun pemerian itu tidak diiktiraf sebagai ilmu sains oleh komuniti sains, termasuk Poe sendiri, Poe mengatakan bahawa beliau cuma ingin menganggap karyanya sebagai "puisi prosa" sahaja. Dalam karya itu, beliau mencadangkan sebuah semesta terhingga yang bermula dengan "zarah primal" yang tunggal. Zarah itu kemudian berkembang mengikut "hasrat Tuhan", iaitu daya tolakan yang Poe memerihalkan sebagai salah satu daripada dua daya yang membentuk semua jirim di dalam alam semesta — tolakan dan tarikan (graviti). Jirim-jirim di seluruh ruang angkasa lepas tersebar dengan sama rata, tetapi disebabkan oleh graviti, jirim-jirim itu mula berkumpul untuk membentuk bintang-bintang dan sistem-sistem bintang. Akhirnya, graviti akan menarik alam semesta fizikal kembali ke peringkat zarah primal untuk memulakan semula proses tolakan dan tarikan.
Valdehúncar

Valdehúncar merupakan sebuah kawasan perbandaran yang terletak di Sepanyol dalam wilayah Cáceres, Extremadura.
Kampung Bahagia, Sungai Petani

Poskod

Poskod yang digunakan di Kampung Bahagia, Sungai Petani, Kedah adalah 08000.
Ingatan

Ingatan difahamkan sebagai kebolehan minda seseorang menyimpan maklumat yang diraih dan menyimpannya agar ia dapat dikelarkan semula untuk kegunaan kemudian.
Kampung Ayer Tawar, Kampung Raja

Poskod

Poskod yang digunakan di Kampung Ayer Tawar, Kampung Raja, Terengganu adalah 22200.
Torchamp

Torchamp ialah sebuah komun di jabatan Orne di barat-laut Perancis.
Peenehagen

Peenehagen merupakan sebuah munisipaliti terletak di daerah Mecklenburgische Seenplatte, Mecklenburg-Vorpommern, Jerman.
Kampung Tengah, Banting

Poskod

Poskod yang digunakan di Kampung Tengah, Banting, Selangor ialah 43900.
Martin Giuffre

Martin Giuffre (lahir pada 05 Oktober 1990 (26 tahun) di Calgary, Alberta merupakan seorang pemain badminton dari Kanada.
Ciherang, Cibeureum

Poskod

Poskod yang digunakan di Ciherang adalah 46416. Terdapat 21 buah desa di dalam daerah kecamatan Cibeureum.
Karang Asem, Ponjong

Poskod

Poskod yang digunakan di Karang Asem adalah 55892. Terdapat 11 buah desa di dalam daerah kecamatan Ponjong.
Züsow

Züsow merupakan sebuah kawasan perbandaran terletak di daerah Nordwestmecklenburg, Mecklenburg-Vorpommern, Jerman.
Wau payung

Wau Payung merupakan sejenis jenis layang-layang yang popular di Malaysia. Ia merupakan wau tradisional yang telah dimainkan secara turun-temurun di Malaysia.
Wau Payung menyerupai bentuk wau bulan tetapi memiliki depang dada yang lebih tirus dan berbanding lebar sayap, menyerupai bentuk payung.
Hanasaka Jiisan

Hanasaka Jiisan (花咲か爺さん), juga dikenali sebagai Hanasaka Jiijii (花咲か爺), merupakan sebuah cerita dongeng Jepun. Algernon Bertram Freeman-Mitford telah mngumpulkannya dalam Tales of Old Japan (1871), diberi tajuk "The Story of the Old Man Who Made Withered Trees to Blossom". Rev. David Thomson menterjemahkannya sebagai "The Old Man Who Made the Dead Trees Blossom" untuk Japanese Fairy Tale Series (1885) oleh Hasegawa Takejirō. Andrew Lang juga memasukkan cerita ini, diberi tajuk "The Envious Neighbor", dalam The Violet Fairy Book (1901) pula, menyenaraikan sumber sebagai "Japanische Marchen".

Sinopsis

Pasangan tua yang tidak mempunyai anak mencintai anjing mereka. Suatu hari, ia menggali di taman, dan mereka menemukan sekotak keping emas di sana. Seorang tetangga fikir anjing mungkin dapat mencari harta karun, dan berjaya meminjam anjing mereka. Apabila ia menggali di kebunnya, hanya ada tulang, dan jiran mereka membunuhnya. Katanya kepada pasangan itu bahawa anjing itu baru sahaja mati. Mereka sedih dan dikebumikan di bawah pokok ara di mana mereka telah menemui harta karun. Suatu malam, tuan anjing bermimpi bahawa anjing itu menyuruhnya untuk menebang pokok itu dan membuat lesung daripadanya. Katanya kepada isterinya, yang mengatakan mereka harus melakukan apa yang anjing itu pinta. Ketika mereka melakukannya, beras dimasukkan ke dalam lesung itu bertukar menjadi emas. Jiran itu meminjam, tetapi beras bertukar ke buah yang berbau busuk, dan dia dan isterinya memecahkan dan membakar lesung itu.
Malam itu, di dalam mimpi, anjing itu kepada tuannya untuk mengambil abu dan menaburi mereka pada pokok ceri tertentu. Apabila ia melakukannya, pokok-pokok ceri terus menjadi mekar, dan Daimyo (tuan tanah feudal), melewati, kagum dan memberinya banyak hadiah. Jiran itu cuba untuk melakukan perkara yang sama, tetapi abu meniup ke dalam mata Daimyo, maka dia dilemparkannya ke dalam penjara; ketika dia dikeluarkan, kampungnya tidak akan membiarkan dia tinggal di sana lagi, dengan cara-cara yang jahat, mencari rumah baru.
Bangun Harjo

Poskod

Poskod yang digunakan di Bangun Harjo/Harja adalah 37252. Terdapat 17 buah desa di dalam daerah kecamatan Pelepat Ilir.
Padang Betuah

Poskod

Poskod yang digunakan di Padang Betuah adalah 38371. Terdapat 22 buah desa di dalam daerah kecamatan Pondok Kelapa.
Majlis Gabungan Belia Melaka

Majlis Belia Negeri Melaka ialah sebuah pertubuhan bukan kerajaan (NGO) yang mewakili golongan belia di Melaka.
Angsa Kanada

Makanan

Angsa Kanada umumnya merupakan haiwan herbivor (maun), walaupun kadangkala ia juga memakan serangga dan ikan kecil.
Vaudricourt, Somme

Vaudricourt ialah sebuah komun yang terletak di komun Somme di Picardie di utara Perancis.
Saint-Laurent-de-Lin

Saint-Laurent-de-Lin ialah komun di jabatan Indre-et-Loire di Perancis.
Yélamos de Abajo

Yélamos de Abajo merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Felda Palong 01

Pengurus 2009

Pada 2009, nama pengurus rancangan Felda Palong 01 ini ialah Abd Hamid Bin Abdullah . Segala masalah pentabiran akan dirujuk ke pejabat FELDA Wilayah Raja Alias.
Puzhathi

Demografik 2001

Menurut bancian India pada tahun 2001, Puzhathi memiliki bilangan penduduk seramai 33,470. Dari jumlah tersebut, kaum lelaki membentuk 49% dari jumlah keseluruhan populasi dan wanita seramai 51%.

Pendidikan 2001

Menurut bancian India pada tahun 2001 Puzhathi memiliki kadar pendidikan (kebolehan membaca) 84%, melebihi kadar purata kebangsaan 59.5%; dengan 50% lelaki dan 50% wanita mampu membaca. 11% dari populasi berusia di bawah 6 tahun. (2001)
Live 8

Live 8 merupakan satu siri konsert yang akan bermula pada 2 Julai 2005, Sabtu jam 12.00 di Ben Franklin Park, Philadelphia, AS. Ia berlangsung pada bulan Julai di negara-negara G8. Ia merupakan pendahuluan Persidangan G8 yang akan berlangsung di Perthshire, Scotland.
Maharaja Kōan

Kisah Lagenda

Para sarjana moden mempersoalkan tentang kewujudan sekurang-kurangnya sembilan maharaja terawal. Keturunan Maharaja Suizei, iaitu Maharaja Sujin merupakan maharaja pertama yang diakui kewujudannya.  Nama Kōan-tennō diberikan kepada beliau sebagai nama anumerta oleh generasi kemudian.
Maharaja Kōan dianggap oleh ahli sejarah sebagai "maharaja lagenda". Informasi tentang beliau amat sedikit untuk kajian yang lebih lanjut.  Zaman pemerintahan Maharaja Kimmei (509?-571M), Maharaja Jepun ke 29, merupakan maharaja pertama yang dapat disahkan tarikhnya oleh penulisan sejarah kontemporari. Walaubagaimanapun, kebiasaannya nama dan tarikh maharaja terawal yang tidak dapat dipastikan akan dianggap "tradisional" sehingga zaman pemerintahan Maharaja Kammu (737-806), iaitu maharaja ke 50 Dinasti Yamato.
Hanya nama dan susur galurnya sahaja yang direkodkan di dalam Kojiki dan Nihonshoki. Beliau dipercayai anak lelaki kepada Maharaja Kōshō. Ibunya ialah Yosotarashi-no-hime, iaitu anak perempuan kepada Okitsuyoso, dan nenek moyang kepada  Owari.  Orang Jepun menerima sejarah kewujudannya, dan Imperial misasagi atau tempat pemakaman maharaja ini dalam proses senggaraan. Walaubagaimanapun, tidak wujud sebarang rekod kontemporari yang dapat memastikan bahawa maharaja ini pernah memerintah. Beliau merupakan maharaja kelima daripada lapan maharaja tanpa sebarang lagenda yang mempunyai kaitan dengan mereka, juga dikenali sebagai "Lapan Monarki tanpa Dokumen" (欠史八代, Kesshi-hachidai).
Jien merekodkan bahawa Maharaja Kōan ialah anak lelaki kedua kepada Maharaja Kōshō, dan beliau memerintah dari Istana Akitsushima-no-miya di Muro yang mana sekarang dikenali sebagai Wilayah Yamato.
Kōan ialah nama postumus. Nama ini tidak dapat dipertikaikan bahawa identifikasi ini berbentuk China dan mempunyai implikasi Buddha, dimana nama tersebut telah diusul atau dibuat supaya teratur beberapa abad selepas kehidupan Maharaja Kōan,  kemungkinan besar semasa zaman dimana lagenda tentang asal usul Dinasti Yamato dikumpulkan menjadi rekod peristiwa yang dikenali sebagai Kojiki.
Tempat sebenar makam Maharaja Kōan belum dapat dikenalpasti. Maharaja ini dimuliakan di makam memorial Shinto di Nara.
Agensi Kerabat Diraja Imperial menamai lokasi ini sebagai makam Maharaja Kōan. Secara rasminya, tempat ini dikenali sebagai  Tamate no oka no e no misasagi.
Hijrah

Hijrah ke Habsyah

Dua belas lelaki dan perempuan dua belas sahabat, kaum muslim yang awalnya bertemu di Mekkah, mencari perlindungan dari penganiayaan Quraisy dalam Kerajaan Habsyah pada bulan Rejab 7 SH (614 - 615M). Tindakan ini dikenal sebagai Hijrah Pertama ke Habsyah; Habsyah dalam perkara ini kerana kata Arab, al-Habasha, dari mana "Abyssinia" berasal. Mereka kembali semula ke Jazirah Arab setelah tiga bulan berhijrah kerana maklumat yang diperolehi bahawa penganiayaan ke atas umat Islam telah berhenti. Antara sahabt yang berhijrah ialah Uthman bin Affan dan Ja'afar bin Abi Talib. Ja'afar merupakan sepupu Muhammad dan juga saudara susuannya. Susuk tubuh beliau dan akhlak peribadinya persis Muhammad sebagaimana yang diakui oleh Baginda sendiri. Beliau juga seorang yang amat pemurah sebagai akuan daripada Abu Hurairah. Memimpin golongan Islam yang pertama yang berhijrah ke Habsyah (Sudan) akibat penindasan yang melampau yang dilakukan oleh algojo Mekah. Beliau menjadi juru cakap Islam di sana. Apa yang menarik ialah beliau telah berjaya berdakwah kepada Raja Najasyi yang menyaksikan dia memeluk Islam.

Takwim Hijrah

Tarikh Hijrah juga menandakan permulaan tahun dan tarikh baru bagi umat Islam. Di dalam Takwim Hijrah, asas kalendarnya adalah berdasarkan pergerakan bulan mengelilingi bumi.

Sambutan Maal Hijrah di Malaysia

Setiap kali tahun Hijrah tiba, satu perhimpunan akan diadakan di Malaysia bagi menyambut tahun Hijrah yang baru. Upacara ini akan dirasmikan oleh Yang di-Pertuan Agong dengan disaksikan oleh ribuan rakyat Malaysia. Setiap tahun juga, akan diberi Anugerah Maal Hijrah kepada yang layak
Di Malaysia, tahun hijrah disambut dengan penamaan tokoh-tokoh maal hijrah. Pemenang tokoh hijrah yang lalu adalah seperti berikut:-
Lihat Penerima Anugerah Hijrah di Malaysia.
Orang minyak

Matlamat

Orang minyak bertujuan bagi memudahkan menceroboh ke dalam rumah bagi matlamat tertentu.

Kelebihan

Orang minyak mampu memasuki rumah yang berkunci dengan mudah. Selain itu ia dikatakan dapat menghilangkan diri dengan mudah sekiranya dikejar. Mampu melekat pada siling seperti cicak. Mampu juga naik ke atas dengan sehelai benang dan mampu menggunakan pelesit.

Penelitian secara ilmiah

Kemungkinannya ia bermula dengan pencuri yang melomorkan dirinya dengan minyak agar sukar ditangkap kerana licin. Minyak yang gelap juga akan menjadikan dirinya sukar dilihat pada waktu malam, sunggupun ia membahayakan dirinya ketika memanjat. Pada 24 November 2006, seorang pencuri yang melomorkan dirinya dengan minyak telah ditahan di kampung Tawas, Malaysia.
Kelayakan play-off Piala AFC 2014

Kelayakan play-off Piala AFC 2014 telah diadakan bagi menentukan dua dari 32 tempat di peringkat kumpulan.
Merton Beckwith-Smith

Kerjaya awal

Beckwith-Smith dilahirkan pada 11 Julai 1890, dan menerima pendidikan di Kolej Eton dan Universiti Oxford. Dalam tahun 1910 beliau ditauliahkan ke dalam Rejimen Coldstream Guards. Beliau berkhidmat di dalam rejimen Guards sepanjang Perang Dunia Pertama dan menjadi pegawai staf dalam Divisyen Guards.
Pada 14 Mac 1918 beliau berkahwin dengan Honor Dorothy Leigh. Mereka dikurniakan dua anak lelaki dan dua anak perempuan. anak lelakinya, Mejar berkhidmat di Perancis, Barat laut Eropah dan Palestin semasa Perang Dunia Kedua. seorang daripada anak perempuannya menjadi dang perwara Lady Diana.
Pada tahun 1930 Beckwith-Smith bertukar ke rejimen Welsh Guards; belaiu menjadi pegawai memerintah dalam rejimen itu dari tahun 1932 sehingga 1937. selepas ini belaiu menjawat beberapa jawatan ketenteraan di India sehingga perang Dunia Kedua.

Perang Dunia Kedua

Dalam tahun 1940 beliau dilantik sebagai panglima Briged Pertama Guards, sebahagian daripada Pasukan Ekspedisi British yang terlibat dengan Pertempuran Perancis dalam tahun 1939—1940. Selepas pengunduran dari Dunkirk, Beckwith-Smith dilantik panglima Divisyen Infantri Ke-18 (East Anglian) yang dilatihnya untuk penugasan seberang laut.
Divisyen Ke-18 memenangi latihan ketenteraan menentang Divisyen Infantri Kedua, dan sebagai ganjaran, buat kali pertama divisyen ini dihantar bertugas di seberang laut.
Pada awal tahun 1942, selepas belayar buat beberapa minggu, divisyen Beckwith-Smith tiba di Singapura. Tentera Empayar Jepun menyerang Singapura pada 8 Februari. Divisyen Ke-18 tidak banyak bertempur kerana strategi pertahanan Jeneral Percival panglima Malaya Command di Singapura. Percival menyerah diri bersama-sama 80,000 tentera British dan Komanwel di Singapura pada 15 Februari 1942, bersama-sama Beckwith-Smith dan divisyennya. Dalam bulan Ogos 1942 beliau dipindahkan dari Singapura ke Formosa (sekarang Taiwan) bersama-sama Jeneral Percival dan semua pegawai tinggi British. Pada 11 November 1942 Mejar Jeneral Merton Beckwith-Smith meninggal dunia di kem tawanan Karenko akibat difteria sebagai seorang Tawanan Perang.
Dalam musim bunga 1946, Suruhanjaya Kubur Perang Imperial menggali semula semua kubur tawanan perang di Taiwan dan mengkebumikan semula jenazah di Tanah Perkuburan Sai Wan Bay di Hong Kong. Beberapa tahun kemudian, kubur Beckwith-Smith di Sai Wan Bay dikenal pasti diatas permintaan Puteri Diana.
Melanin

Melanin (Bahasa Greek: μέλας, hitam) merupakan pigmen yang sentiasa ada dalam alam, terdapat pada kebanyakan organisma (labah-labah adalah antara organisma yang belum dikesan melanin). Bagi haiwan, pigmen melanin merupakan terbitan asid amino tirosina. Bentuk melanin biologi yang paling banyak ditemui ialah eumelanin, iaitu sejenis polimer hitam keperangan yang terdiri daripada asid karboksilik dihidroksiindola, dan bentuk-bentuk terturunnya. Semua melanin merupakan terbtan poliasetilena. Kebanyakannya berpunca daripada asid amino tirosina. Satu lagi jenis melanin yang kerap ditemui ialah feomelanin, iaitu polimer perang kemerahan yang mengandungi sisteina dan terdiri daripada unit-unit benzotiazina yang banyak menyumbang kepada rambut merah dan tetua. Kehadiran melanin dalam alam-alam arkea dan bakteria masih dipertikaikan oleh para penyelidik dalam bidang ini.
Pengeluaran melanin yang bertambah dalam kulit manusia dipanggil melanogenesis. Penghasilan melanin dirangsang oleh kerosakan DNA yang dicetuskan oleh sinaran ultralembayung-B, lantas menyebabkan perkembangan samak kulit terbantut. Samak berasaskan melanogenesis ini mengambil masa yang lebih lama untuk berkembang, tetapi lebih tahan lama.
Sifat-sifat fotokimia melanin menjadikannya sebagai pemfotolindung yang berkesan sekali, kerana ia menyerap sinaran ultralembayung yang berbahaya dengan cekap lalu menukarkan tenaga itu kepada haba yang tidak berbahaya. Ini terjadi secara proses yang dipanggil "penukaran dalaman ultracepat". Sifat ini membolehkan melanin untuk menghamburkan lebih daripada 99.9% sinaran ultralembayung yang terserap kepada haba. Ini mencegah kerosakan DNA tak langsung yang menyumbang kepada pembentukan melanoma dan lain-lain jenis barah kulit.
Kampung Haji Hassan

Poskod

Poskod yang digunakan di Kampung Haji Hassan, Sungai Petani, Kedah adalah 08010.
Kem penghapusan

Kem penghapusan atau kem maut Jerman telah direka dan dibina oleh Jerman Nazi semasa Perang Dunia II (1939–45) untuk membunuh secara sistematik keatas berjuta orang, terutamanya menggunakan gas, tetapi juga dalam hukuman mati besar-besaran dan melalui kerja yang melampau sehingga kebuluran.
Idea penghapusan besar-besaran dengan menggunakan kemudahan tetap yang khusus untuk tujuan tersebut merupakan keputusan awal eksperimen Nazi dengan gas beracun sewaktu program rahsia Tindakan T4 euthanasia terhadap pesakit mental Jerman dan cacat anggota, di ikuti oleh penghasilan bilik gas pembunuh oleh Dr Albert Widmann, ketua ahli kimia Polis Jenayah Jerman (Kripo). Teknologi tersebut bersama dengan kaedah-kaedah memperdaya mangsa telah disesuaikan, dikembang dan digunakan dalam peperangan untuk pelbagai kumpulan etnik dan bangsa; kaum Yahudi adalah sasaran utama yang menyumbang lebih 90 peratus jumlah kematian di kem penghapusan. Pembunuhan beramai-ramai orang Yahudi Eropah telah menjadi "Penyelesaian Terakhir untuk Permasalahan Yahudi" Reich Ketiga. Ia kini secara kolektif dikenali sebagai peristiwa Holokus.
Kem penghapusan, yang mengakibatkan Serbia tidak lagi membentuk majoriti etnik di Bosnia dan Herzegovina, juga telah didirikan oleh rejim Ustaše fasis daripada Negara Merdeka Croatia menjalankan polisi penghapusan arahan Mile Budak. Ini berakhir dengan 750000 orang Serb mati pada anggaran paling tinggi.
Sekolah Kebangsaan Penderas

Sejarah

Sekolah Kebangsaan Penderas diasaskan oleh Jabatan Hal Ehwal Orang Asli Malaysia pada tahun 1960. Pada asalnya sekolah ini diberi nama Sekolah Kebangsaan JHEOA Pos Penderas. Nama sekolah ini diambil sempena nama kampung ini iaitu Kampung Penderas. Asal usul perkataan penderas ialah dari perkataan 'DERAS' yang mana mengikut cerita, pada waktu dahulu penduduk kampung ini aktif dan selalu deras menyiapkan kerja. Sewaktu sekolah ini ditubuhkan ia hanya mempunyai 3 kelas sahaja iaitu Tahun 1, 2 dan 3. Pada tahun 1996, Jabatan Hal Ehwal Orang Asli Malaysia telah menyerahkan pengurusan dan pentadbiran sekolah ini kepada Kementerian Pendidikan Malaysia dan ditukar nama menjadi Sekolah Kebangsaan Penderas. Pada tahun 1998 sekolah ini telah membuka kelas dari Tahun 1 hingga Tahun 6.